ז'וב (קומיקסאי)

ז'וב (צרפתית: Job; נולד ב-25 באוקטובר 1927) הוא שם העט של אנדרה ז'ובן, קומיקסאי שווייצרי, מחבר טקסטים לסדרות קומיקס ותסריטאי לסרטים מצוירים. בעל אזרחות צרפתית.

ז'וב נודע בעיקר בתסריטים לסדרת הקומיקס "יאקארי - מעשיות על נער אינדיאני, המסוגל לדבר עם החיות".

קורות חיים 
ז'ובן נולד בדלמונט, בקנטון ז'ורה בשווייץ וסיים בית ספר לעיתונאות. 
בשנת 1964 הקים את המגזין לתלמידים "Le Crapaud à Lunettes" (לה קראפו א לונט - הקרפדה עם משקפיים). בגיל 39 בשנת 1966 פרסם את תסריטו הראשון. 
בשנת 1967 הוא התחיל לשתף פעולה עם צייר הקומיקס דריב ושניהם יצרו את סדרת הקומיקס "ההרפתקאות של פיתגורס וחבריו". גיבור סדרה קצרה זו הוא ינשוף גאון במדעי הטבע אך טייס גרוע, השותה באופן קבוע יין שרף אחרי שהתאושש מעלילותיו. הסדרה פורסמה לראשונה ב-1967 ואחר כך הוצאה לאור בשני כרכים בשנים 1969 ו-1970. בסוף שנות ה-1960 פרסם בכתב העת לקומיקס "ספירו".

בשנת 1969 דריב הציע לז'וב לכתוב ביחד סדרה על יאקארי, הנער האינדיאני משבט סו היודע לדבר עם החיות. במהלך מסעותיו ברחבי צפון אמריקה הוא מתוודע לחיות רבות. הסדרה תורגמה למעל 17 שפות.
בשנת 1974 הקים ז'וב את המגזין "יאקארי" המוקדש לסדרות המצוירות על יאקארי. הכרך ה-37 של "יאקארי" נקרא "Yakari et les Appalosas".
בעקבותיה יצרו ז'וב ודריב שתי סדרות סרטים מצוירים לטלוויזיה בשנים 1983 ו-2005.

פרסים ואותות כבוד
1991 בפסטיבל סיירה הוענקה לו תעודת כבוד על מפעל חייו.

יצירות
יחד עם הצייר דריב:
 Les Aventures de Pythagore et cie (הרפתקאותיו של פיתגורס וחבריו) - ב-3 כרכים
"יאקארי" - ב-37 כרכים

קישורים חיצוניים

 באתר ב.ד.טק

 באתר comicguide -רשימת יצירות

קומיקסאים צרפתים
תסריטאי קולנוע צרפתים
ציירים שווייצרים
אמנים הידועים בכינוי אמנותי
תסריטאי טלוויזיה צרפתים
קומיקסאים שווייצרים
שווייצרים שנולדו ב-1927